แฟร์โต

"แฟร์โต" () เป็นเพลงโดยอากีลาส นักร้องชาวกรีก ซึ่งเขาประพันธ์ขึ้นร่วมกับออร์เฟอุส นอนิส, ธีโอฟิโลส ปูซวูริส, และโทมัส ปาปาธานาซิส และเขายังร่วมผลิตเพลงนี้กับทีโอดอตเอ็กซ์ทรีและปาปาธานิส เพลงนี้ได้วางจำหน่ายเมื่อวันที่ 15 กุมภาพันธ์ ค.ศ. 2026 และจะเป็นตัวแทนของในการประกวดเพลงยูโรวิชันปี 2026 เพลงนี้ได้อันดับที่เก้าในชาร์ตเพลงกรีซ นับเป็นครั้งแรกที่อากีลาสมีผลงานในสิบอันดับแรกของชาร์ตนี้

 การประกวดเพลงยูโรวิชันปี 2026

 ซิงฟอร์กรีซ 2026 
ซิงฟอร์กรีซ 2026 เป็นการประกวดเพลงระดับชาติที่เอเรตจัดขึ้นเพื่อใช้คัดเลือกเพลงจากกรีซสำหรับการประกวดเพลงยูโรวิชันปี 2026 การประกวดนี้ประกอบด้วยรอบรองชนะเลิศสองรอบและรอบชิงชนะเลิศหนึ่งรอบ ซึ่งจัดขึ้นระหว่างวันที่ 11 ถึง 15 กุมภาพันธ์ ค.ศ. 2026 ที่พีเรอุส 260 ในเอเธนส์ การประกวดนี้ได้ถ่ายทอดสดผ่านช่องโทรทัศน์เอเรตเอนาส เอเรตเวิลด์ เซคเคินด์โปรแกรม วอยซ์ออฟกรีซ และเอเรตเอคโค และผ่านเอเรตฟลิกซ์ บริการสื่อผ่านอินเทอร์เน็ตของเอเรต นอกจากนี้แล้ว การประกวดรอบชิงชนะเลิศยังถูกถ่ายทดสอบผ่านช่องโทรทัศน์อาร์ไอเค 1 ในไซปรัสและผ่านช่องยูทูบทางการของการประกวดเพลงยูโรวิชัน

การประกวดประกอบด้วยการแสดงสามรอบ ได้แก่ รอบรองชนะเลิศสองรอบในวันที่ 11 และ 13 กุมภาพันธ์ ค.ศ. 2026 และรอบชิงชนะเลิศในวันที่ 15 กุมภาพันธ์ ค.ศ. 2026 โดยมีเพลงเข้าแข่งขัน 14 เพลงในแต่ละรอบรองชนะเลิศ และเพลงที่ได้รับคะแนนสูงสุดเจ็ดเพลงจะผ่านเข้ารอบชิงชนะเลิศ ผลการแข่งขันรอบรองชนะเลิศตัดสินโดยคะแนนเสียงจากผู้ชมเท่านั้น ในขณะที่ผลการแข่งขันรอบชิงชนะเลิศตัดสินโดยคะแนนเสียงจากผู้ชมและคะแนนจากคณะกรรมการร่วมกัน การลงคะแนนเสียงของผู้ชมจะดำเนินการผ่านเอสเอ็มเอสและการลงคะแนนออนไลน์

เมื่อวันที่ 4 มกราคม ค.ศ. 2026 ในรายการ ซิงฟอร์กรีซ – เอฟนิโกสเตลีโกสยูโรวิชัน 2026 – อีฟินัลลีชต์ ซึ่งออกอากาศทางช่องเอเรตเอนาสได้มีการประกาศว่าอากีลาสจะเข้าร่วมการประกวดเพลงระดับชาติของกรีซเพื่อคัดเลือกตัวแทนเข้าร่วมการประกวดเพลงยูโรวิชันปี 2026 ด้วยเพลง "แฟร์โต" หลังจากผ่านเข้ารอบรองชนะเลิศรอบแรก เขาก็คว้าชัยชนะในรอบชิงชนะเลิศเมื่อวันที่ 15 กุมภาพันธ์ ค.ศ. 2026 ทำให้ได้รับสิทธิ์เป็นตัวแทนประเทศกรีซในการประกวดเพลงยูโรวิชันปี 2026 ที่เวียนนา ประเทศออสเตรีย

 ในยูโรวิชัน 
การประกวดเพลงยูโรวิชันปี 2026 จะจัดขึ้นที่วีเนิร์ชทัทฮัลเลอในเวียนนา ประเทศออสเตรีย และจะประกอบด้วยรอบรองชนะเลิศสองรอบในวันที่ 12 และ 14 พฤษภาคมตามลำดับ และรอบชิงชนะเลิศในวันที่ 16 พฤษภาคม ค.ศ. 2026 กรีซได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งแรกของการแสดง

 ชาร์ต 
+ "แฟร์โต" บนชาร์ตเพลง ชาร์ต (2026) ตำแหน่งสูงสุด กรีซโลคอล (ไอเอฟพีไอ) 9

 อ้างอิง 

หมวดหมู่:เพลงจากประเทศกรีซ
หมวดหมู่:เพลงในปี พ.ศ. 2569
หมวดหมู่:ประเทศกรีซในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน